అపవాదు

thumbnail|ఎడమ|120px|అపవాదు చిత్రపు విడుదల ప్రకటన
**అపవాదు** గూడవల్లి రామబ్రహ్మం దర్శకత్వం వహించిన 1941 తెలుగు చలనచిత్రం. ప్రముఖ తెలుగు సినిమా నిర్మాత, దర్శకుడు కోవెలమూడి సూర్యప్రకాశరావు (కె.ఎస్.ప్రకాశరావు) యొక్క తొలి విడుదలైన చిత్రము. ప్రకాశరావు తొలి పాత్ర 1940లో నిర్మించబడిన గూడవల్లి రామబ్రహ్మం సినిమా పత్నిలో నటించినా అది 1942 వరకు విడుదల కాలేదు.
## కథ
రెవెన్యూ ఇన్‌స్పెక్టరుగా పనిచేస్తున్న ప్రకాశ్ తన భార్య కమల, చెల్లెలు కాంతం, కొడుకు కిట్టూతో కలిసి ఆనందంగా జీవనం సాగిస్తుంటాడు. వెంకయ్య, ఆయన భార్య అనసూయ వీరి పొరుగువారు. అనసూయ ప్రకాశ్ స్నేహితుడైన కామరాజును మోహిస్తుంది. కానీ కామరాజు ఆమెను తిరస్కరిస్తాడు. అనసూయ స్థానిక రౌడీ అయిన మంగపతిని ఉపయోగించుకొని కామరాజుపై ప్రతీకారం తీర్చుకోవటానికి కుట్రపన్నుతుంది. ఈ కుట్రలో భాగంగా కమలకు కామరాజుకు అక్రమ సంబంధముందన్న పుకార్లు పుట్టిస్తారు. పర్యవసానంగా కమల ఆత్మహత్యాప్రయత్నం చేస్తుంది. కామరాజు రత్నం సహాయంతో తను కమలకు వ్రాసానని చెప్పబడుతున్న ఉత్తరంలోని దస్తూరీ, అనసూయ దస్తూరీ ఒకే విధంగా ఉన్న విషయాన్ని కనుగొంటాడు. చివరికి నిజం బయటికొస్తుంది. కమలా, ప్రకాశ్ ఎప్పటిలాగే తిరిగి ఆనందంగా జీవిస్తారు.
## పాత్రధారులు
thumb|ఎడమ
thumbnail|కుడి|కాంతంగా నటించిన రావు బాలసరస్వతి
* రావు బాలసరస్వతి - కాంతం, ప్రకాశ్ చెల్లెలు
* కోవెలమూడి సూర్యప్రకాశరావు - ప్రకాశ్
* కళ్యాణం రఘురామయ్య - కామరాజు, ప్రకాశ్ స్నేహితుడు
* లక్ష్మీరాజ్యం - కమల, ప్రకాశ్ భార్య
* బాలమణి - రత్నం
* ఆవేటి పూర్ణిమ - అనసూయ, వెంకయ్య భార్య
* ఎస్.వరలక్ష్మి - బొబ్జి
* ఎం.సి.రాఘవన్ - వెంకయ్య
* మద్దలి కృష్ణమూర్తి 
* శేషగిరి - మంగపతి
* మాస్టర్ ప్రభాకర్ - కిట్టూ, ప్రకాశ్ కొడుకు 

## సాంకేతిక వర్గం
దర్శకుడు: గూడవల్లి రామబ్రహ్మం 

సంగీతం: భీమవరపు నరసింహారావు 

సాహిత్యం: బసవరాజు అప్పారావు,కొసరాజు రాఘవయ్య చౌదరి, తాపీ ధర్మారావు 

గాయనీ గాయకులు: కల్యాణం రఘురామయ్య, రావు బాలసరస్వతి దేవి, లక్ష్మిరాజ్యం , జి.వరలక్ష్మి, పూర్ణిమా, బాలామణి 

నిర్మాణ సంస్థ: కస్తూరి ఫిలింస్ 

విడుదల:06:11:1941.

## పాటలు
ఈ సినిమాలో మొత్తం 15 పాటలున్నాయి. వాటినిబసవరాజు అప్పారావు, తాపీ ధర్మారావు, కొసరాజు రాఘవయ్య వ్రాశారు.
# అదుగదుగో పొగ బండీ ఇదుగిదిగో పోగబండీ - రచన: కొసరాజు రాఘవయ్య , గానం. రావు బాలసరస్వతి దేవి 
# అయ్యల్లారా అమ్మల్లారా అయ్యల్లారా అన్నల్లారా - రచన: కొసరాజు రాఘవయ్య
# ఈమానుపైనుండి - ఆర్. బాలసరస్వతీ దేవి, కె.రఘురామయ్య - రచన: బసవరాజు అప్పారావు 
# ఎన్ని చిన్నెలు నేర్చాడమ్మ కమలమ్మ నీ కొడుకు - రచన: కొసరాజు రాఘవయ్య , గానం. రావు బాలసరస్వతి దేవి 
# కులుకుచు దూర భారమునకున్ పయనంబగు (పద్యం) - రచన: కొసరాజు రాఘవయ్య , గానం. లక్ష్మిరాజ్యం 
# తరణమే రాకుండునా జగదీశు కరుణయే - రచన: తాపీ ధర్మారావు , గానం. బాలామణి 
# తెలిసినదేమో తెలియనిదేమో తెలియక ఉండుము - రచన: కొసరాజు రాఘవయ్య , గానం. రావు బాలసరస్వతి దేవి 
# నా నీటు నా గోటు ఓ యస్ ఐయాం బ్యూటిఫుల్ - రచన: తాపీ ధర్మారావు
# పదిమందిలోన పాట పాడుమని బలవంతము - రచన: బసవరాజు అప్పారావు, గానం. లక్ష్మీ రాజ్యం 
# పాడవోయీ యీ పాట పచ్చి ఇనుము కూడా - రచన: తాపీ ధర్మారావు , గానం.లక్ష్మీరాజ్యం 
# పానకమ్ములో పుడక నేటికిటు పడవేసితివో - రచన: బసవరాజు అప్పారావు, గానం. రావు బాలసరస్వతి దేవి 
# రాత్రీ నీకు భయమా పలుకగాదే ఒకసారి - రచన: తాపీ ధర్మారావు, గానం లక్ష్మిరాజ్యం 
# రావాలంటే త్రోవేలేదా దేవా దేవుడౌ నా నాధునకు - రచన: బసవరాజు అప్పారావు , గానం. పూర్ణిమ 
# లోకమదేపని కోడై కూయగా పలుకక ఉందువు - రచన: తాపీ ధర్మారావు , గానం. కల్యాణం రఘురామయ్య 
# వీణే చేజారి పడిపోవు వ్రేళ్ళు శ్రుతుల నింపుగా - రచన: బసవరాజు అప్పారావు, గానం. కల్యాణం రఘురామయ్య 
## మూలాలు

వర్గం:గూడవల్లి రామబ్రహ్మం దర్శకత్వం వహించిన సినిమాలు